
VYHLÁŠKA MINISTERSTVA PRÁCE, SOCIÁLNYCH VECÍ A RODINY
Slovenskej republiky

z ... 2025,

ktorou sa mení vyhláška Ministerstva práce, sociálnych vecí a rodiny Slovenskej republiky č. 51/2025 Z. z., ktorou sa vykonávajú niektoré ustanovenia zákona č. 376 /2024 Z. z. o integrovanej posudkovej činnosti a o zmene a doplnení niektorých zákonov a zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov


Ministerstvo práce, sociálnych vecí a rodiny Slovenskej republiky po dohode s Ministerstvom zdravotníctva Slovenskej republiky podľa § 21 zákona č. 376/2024 Z. z. o integrovanej posudkovej činnosti a o zmene a doplnení niektorých zákonov a § 22 ods. 4 a 11 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov ustanovuje:

Čl. I

Vyhláška Ministerstva práce, sociálnych vecí a rodiny Slovenskej republiky č. 51/2025 Z. z., ktorou sa vykonávajú niektoré ustanovenia zákona č. 376 /2024 Z. z. o integrovanej posudkovej činnosti a o zmene a doplnení niektorých zákonov a zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov sa mení takto:

1. V § 5 odsek 1 znie:
„(1) Ak odsek 3 neustanovuje inak, posudkový lekár vychádza pri posudzovaní funkčných dôsledkov zdravotného stavu z 
a) lekárskeho nálezu na účely integrovanej posudkovej činnosti (ďalej len „lekársky nález“), ktorý je aktuálny, alebo aktuálneho odborného lekárskeho nálezu lekára so špecializáciou v príslušnom špecializačnom odbore,
b) klinicko-psychologického nálezu funkčnej kapacity, ak ho predložila fyzická osoba,  ktorá má mentálne postihnutie, neurovývinovú poruchu alebo duševnú poruchu.“.

2. V § 5 ods. 2 sa slová „Lekársky nález, odborný lekársky nález lekára so špecializáciou v príslušnom špecializačnom odbore a klinicko-psychologický nález funkčnej kapacity“ nahrádzajú slovami „Lekársky nález a odborný lekársky nález lekára so špecializáciou v príslušnom špecializačnom odbore“.

3. V § 5 ods. 3 písm. c) sa slová „lekárskeho nálezu, aktuálneho odborného lekárskeho nálezu lekára so špecializáciou v príslušnom špecializačnom odbore, alebo aktuálneho klinicko-psychologického nálezu funkčnej kapacity“ nahrádzajú slovami „lekárskeho nálezu alebo aktuálneho odborného lekárskeho nálezu lekára so špecializáciou v príslušnom špecializačnom odbore“.

4. V prílohe č. 3 časti 4 bode B sa vypúšťajú slová „na diétne stravovanie“ a slová „súvisiacich s hygienou alebo s opotrebovaním šatstva, bielizne, obuvi a bytového zariadenia“. 

5. V prílohe č. 3 časti 4 bode B sa vypúšťajú slová „peňažný príspevok na opatrovanie“.

6. V prílohe č. 6 časti V sa vypúšťajú slová „peňažný príspevok na opatrovanie“.

Čl. II

Táto vyhláška nadobúda účinnosť 1. januára 2026, okrem čl. I bodov 5 a 6, ktoré nadobúdajú účinnosť 31. decembra 2026.

